kašeľ
Dobrý deň, dcera ma 12 rokov a trápi ju kasel , ktorý je vlhky aj k večeru ju dráždi co vyzerá ako taký suchy dráždivý .....dávam jej erdomed a na večer spirabel....môžte mi.poradit , či robím správne slebo s čím kombinovať erdomed ? Ďakujem pekne .
Dobrý deň,
ďakujeme za Vašu otázku.
Liek Erdomed sa používa na uľahčenie vykašliavania, avšak nie je vhodné ho užívať tesne pred spaním. Večerná dávka sa odporúča užiť okolo 17 hodiny, pretože môže v noci dráždiť a nútiť k vykašliavaniu. Pokiaľ je liečba liekom Spirabel indikovaná lekárom, je potrebné pokračovať v nastavenom užívaní.
Na zmiernenie nočného kašľa je možné podať antitussikum s obsahom butamirátu. Vhodnou voľbou je napríklad sirup
Tussical
. Liek sa používa na symptomatickú liečbu suchého dráždivého kašľa rôzneho pôvodu.  Tussical sirup užívajte bez rady lekára iba krátkodobo na liečbu akútneho kašľa, napríklad akútny zápal horných alebo dolných dýchacích ciest, priedušnice alebo priedušiek. Odporúčaná dávka je 10 ml sirupu 3x denne. Medzi liekmi Tussical a Erdomed je však potrebné dodržiavať 4-hodinový časový rozostup.
V rámci režimových opatrení je možné podporiť liečbu kašľa zvlhčovaním vzduchu alebo inhaláciou Vincentky, prípadne Yabra. Taktiež je nevyhnutné dbať na dostatočný pitný režim, možnosťou je podávanie čajov, ktoré pôsobia
upokojujúco na dýchanie.
Prajem všetko dobré.
S pozdravom
Mgr. Emma Halás Haluščíková